
INTRODUCTIO. 


1\  d vires  materiei  anorganicae  insitas  in  corporibus 
organicis  vis  accedit,  quae  dicitur  vitalis,  multifa- 
riam reliquarum  immutans  effectus,  ac  phaenomeno- 
rum catervam  mirum  in  modum  adaugens.  At  quo- 
niam recentiori  aevo  magna  ex  parte  vires  illas  me- 
tiri didicimus,  vis  autem  vitalis  nimis  obscura  et 
ambigua  adhuc  videtur:  in  exponendis  corporum 

organicorum  tam  physicis  quam  chemicis  phaenome- 
nis, si  fieri  potest,  proximum  erit,  ut  e legibus  ge- 
neralibus eruamus,  quid  ex  mutua  virium  actione 
redundaret,  si  ceteris  paribus  abesset  vita.  Quodsi 
effectus  non  respondet,  legibus  materiae  anorgani- 
cae communibus,  discrimen  a vi  vitali  est  dedncen- 
• dum,  sin  autem  respondet,  leges  generales  sine  ulla 
modificatione  hanc  virium  controversiam  gubernare, 

! patet. 

Pro  explorato,  ut  alia  omittam,  habemus,  gra- 
1 vitationis  legi  ex  toto  obnoxia  esse  corpora  orga- 
nica, pernmltosque  in  variis  organismis  reperimus 
«apparatus  huic  legi  superstructos.  Leges  vero  che- 
nniae  anorganicae  in  organismo  etiam  exercere  im- 

perium,  multi,  iique  illustrissimi  viri  negant,  me  an- 
nutem judice,  nullo  hoc  paradoxon  sustineri  potest 
argumento,  nisi  eo,  quod  vis  vitalis  qnandoque  vi- 
ribus chemicis  tanto  sit  superior,  ut  earum  eirectus 
plane  sibi  subigat. 

Certo  autem  offeruntur  processus  organici, 

* v*  , . / i *v  ] 

quos  vires  electro  - cliemicae  nullo  alio  intercedente  i 
adminiculo  absolvunt,  imprimis  processus  assiinila-  i 
tionis,  secretionis  et  excretionis.  Permultis  vero  i 
materiis  in  quoque  corpore  organico  mutua  semper  | 
actione  se*  petentibus,  difficillimum  saepe  est  di- 
remtu,  quaenam  superatura  sit  affinitas,  quae  igi- 
tur proditura  sint  connubia;  at  laetiora  scientiarum 
incrementa  liaud  dubie  id  lucis  nobis  suppedita-  \ 
bunt,  ut,  liaec  omnia  cum  legibus  generalibus  bene  I 
conspirare,  intelligamus.  Sic  ante  dimidium  saecu- 
lum alcalia  in  plantis  non  praeexistere,  sed  combu- 
stione demum  formari,  putabantur,  sic  nostro  etiam  i 
aevo  multi  virorum  doctorum  elementa,  quae  nobis 
habentur,  vegetatione  oriri  posse,  existimant. 

fluam  experimentis  probaturus  sententiam,  ce- 
leberrimus Schrader  *)  plantarum  semina  sulphuri JJ 
insevit,  et  aqua  acidum  carbonicum  continente  irri-  I 
gavit,  quo  facto,  plantas,  postquam  per  aliquot 
menses  creverant,  ana  lysi  cliemicae  submisit,  atque 
plus  alcalium  et  terrarum  eas  continere,  reperit, 


*)  Zwei  Preisschri fien  iiber  die  eigentliche  Bescliaf-il 
fenheit  und  Erzeugurjg  der  erdigen  Beslandtheile  in  denil 
ver*chiedenen  inlandischen  Getreidearlen  vou  .1.  Chr.  C.J1 
Schrader  und  Neumann.  Berlin  1800. 

quam  totidem  semina,  quae  et  ipsa  combustione  et 
ana  lysi  cbemica  exploraverat,  (tuae  cum  in  facto 
posita  putaret,  plantas,  licet  in  solo  alcalibus  ter- 
risque carente  natas,  tamen  eorum  aliquid  vegeta- 
tione formatum  continere,  persuasum  habuit:  tino- 

rum experimentorum  a celeberrimis  llumphry  Davy  *) 
et  llraconnot  **)  repetitorum  eventus,  qua  aquam  mi- 
nus illi  sententiae  faveret,  contrarium  tamen  liaud 
demonstravit,  quam  ob  rem  fere  omnes  nostrates 
rem  in  suspenso  habent. 

Argumenta  vero  sequentibus  in  pagellis  uberius 
apposita  dubitationem  mihi  moverunt,  num  substan- 
tiae organicae,  quae  vegetationis  processu  nascun- 
tur, tantam  vim  formativam  exserere  valeant.  Quum 
praeterea  eventus,  quem  obtinuit  clarissimus  Schra- 
der,  omnia,  quae  tot  ac  tantorum  virorum  scrutinia 
de  elementis  chemicis  nos  docuerunt,  eludat,  qui 
repetito  eique  accuratiori  submittatur  examini,  novis- 
que, aut  confirmetur,  aut  refutetur  experimentis,  di- 
gnissimus mihi  est  visus.  Periculorum  a me  insti- 
tutorum is  fuit  eventus,  ut,  plantis  derogandam 
esse  virtutem,  quam  vir  celeberrimus  supra  lauda- 
tus iis  tribuit,  certiorem  me  reddiderit. 

Quid  mihi  igitur  de  earum  nutritione,  atque  de 
uberrimo  ejus  fonte,  respiratione  sic  dicta,  videatur, 
bis  in  pagellis  peritorum  judicio  submittere  ausus 


*)  Humphry  Davy.  Elcmenle  der  Agricullur- Chemie 
uberselzl  von  Wollf,  p.  357  sqq. 

**)  Annales  de  Chimie,  ou  receuil  de  memoires  ele, 
Ionie  LX1.  p.  187  sqq. 

sura  sperans  fore,  ut,  quae  recte  dixerim,  benevole 
accipiant,  quae  perperam,  non  nimis  severe  vitupe- 
rent, et  per  juvenilem  excusent  aetatem. 

De  ch  emicis  materiarum  vegetabilium 
viribus  in  plantis  vivis. 

Propositum  secuturus  ordinem,  nunc  chemicis 
innixus  axiomatibus,  quare  probabile  non  sit,  con- 
nubia  organica  inter  plantarum  vegetationem  for- 
mata ex  lieterogeneis  corporibus  ea,  quae  elementa 
nobis  habentur,  componere  posse,  enucleabo,  quo 
facto,  si  recitatis  experimentis,  observationes  his  ra- 
tiociniis oinnino  respondere,  elucebit:  nihil  erit, 
quod  impediat,  quominus,  vegetabilia  in  assimilatio- 
nis  processu  notis  chemiae  legibus  obtemperare, 
putemus. 

Primum  axioma  electro  - chemicum  si  respici- 
mus, quod  docet,  elementa,  quo  magis  in  serie 
electro  - chemica  *)  inter  se  distent,  eo  majori  gau- 
dere se  conjungendi  cupiditate  (affinitate  sic  dicta) : 
per  se  patet,  connubia  organica,  quippe  quorum 
elementa  omnia  in  negativa  seriei  parte  posita  sunt, 
tanta  nunquam  contineri  posse  vi  atque  affinitate, 
quanta  ea  connubia  anorganica,  quorum  partes  con- 
stituentes, altera  ad  polum  negativum,  altera  ad  po- 
sitivum accedunt,  multo  igitur  facilius  illa  solvi 
connubia  quam  haec.  Si  praeterea  ad  vires  ele- 


•)  Berzelius  Lehrbuch  der  Chemie,  iibersetzt  von 
Wohler  Band  III.  Abtheilung  1.  pag.  66. 

ctricas  elementorum,  quae  In  organicis  corporibus 
primum  tenent  locum,  scilicet  oxygenii,  nitrogenii, 
carbogenii,  hydrogenii,  advertimus  animum:  primo 
et  secundo  cum  omnibus  reliquis  elementis  intense 
negativam  intercedere  rationem,  carbogenium  vero 
et  hydrogenium  in  organismis  electro -positivi  cor- 
poris agere  vices,  neque  alterum  ab  altero  multum 
discrepare,  videmus,  quo  fit,  ut  facillime  terna  eo- 
rum in  connubium  coeant,  nam  si  verbi  causa  oxy- 
genium  cum  corpore,  ex  hydrogenio  et  carbogenio 
formato,  contactum  init,  quia  cum  utroque  eandem 
fere  necessitudinem  alit,  neutrum  expellere  potest, 
sed  ternariam  cum  iis  conjunctionem  subire  debet. 
Quum  autem  in  plantis  semper  nova  corpora,  re- 
sorptione advecta,  in  jam  formata  connubia  agant, 
ac  ratione  adumbrata  modo  eorum  adaugeant  par- 
tes constituentes,  modo  si  excipi  non  possint,  par- 
tem eadem  polaritate  praeditam  expellere  studeant, 
atque  ita  minuant  vim,  qua  coritifierttur  coniiubia: 
facile  est  intellectu,  organicas  materias  per  corpus 
anorganicum  majori  polaritate  imbutum  aut  posse 
decomponi,  aut  totas  in  loco  negativi  corporis  figi, 
minime  autem  vim  iis  esse  tribuendam,  solvendi 
connubia,  magna  partium  affinitate  formata,  inter 
quae  certo,  si  simplicia  non  sunt,  elementa  debent 
referri,  quum  agentibus  cbemicis,  iisque  fortissimis, 
quum  actione  galvanica,  polaritatem  corporibus  in- 
sitam plurimum  evehente,  ideoque  miros  re  vera 
producente  elfectus  chemicos,  quum  supremis  ca- 
loris gradibus,  qui  arte  gigni  possunt,  quum 

summa  denique  oblata  opportunitate  nunquam  ea 
decomponere  licuerit.  Processus  igitur  organicos 
viribus,  debitis,  ut  supra  exposui,  parum  praeditos, 
elementa  decomponere  et  aliud  ex  alio  formare, 
quibus  argumentis  poterit  evinci? 

Imo  fere  nullam  vegetabilibus  insitam  esse  vim 
specificam,  qua  conditiones  externas  sua  in  com- 
moda vertant,  tam  hortulanorum  et  agricolarum  ex- 
perientia communis,  quam  scrutatorum  sagacissimo- 
rum experimenta  extra  omnem  posuere  dubitatio- 
nem. Quis  enim  est,  qui,  plerasque  plantarum  sin- 
gulare requirere  solum,  alias  in  umbrosis,  alias  in 
arenosis,  alias  in  terra  liumum,  ut  chemici  vocant, 
continente,  has  in  rivis,  alias  in  aqua  stagnante,  ut 
aliarum  crescendi  modum  taceam,  radices  agere,  et 
locis  mutatis  non  solum  aegrotare  sed  certissime 
interire,  nesciat.  Sic  Ericarum  genus,  omnem  cul- 
toris eludere  operam  et  diligentiam,  si  terra  silva- 
tica (Haideerde)  careant,  sic  plantarum  alpigenarum 
perexiguum  tantummodo  numerum  in  planis  regio- 
nibus, a loci  natalis  indole  maxime  recedentibus, 
servari  posse,  vix  quenquam  fugit.  Sic  multae  ar- 
bores, velut  Aesculus  Ilippocastanum,  non  crescunt, 
ubi  jam  multos  per  annos  ejusdem  speciei  arbor  ter- 
ram radicibus  perfodit. 

Idem  experimenta  probarunt  illustrissimorum 
Th.  de  Saussure  *),  Marcet  **),  Macaire-Friu- 


#)  Recherches  chimiques  sur  Ia  v(?g<?talion  etc. 

•*)  Annales  de  Physique  et  Chimie  Tome  XXXIX. 
p.  200  »qq,  et  Tome  XXXX.  p.  318  sqq. 

cep*),  John**),  Goppert  ***),  Schiibler  et  Zeller  *J*), 
nec  non  multorum  aliorum,  qui,  variis  agentibus  ei 
organicis  et  anorganicis,  tam  ad  radices  quam  aol 
alias  plantarum  partes  admotis,  ne  ullum  quidem 
eorum,  licet  vegetationi  inimicissimum,  nisi  aggre- 
gationis ratio  omnino  impediat,  plane  repudiari,  sed! 
omnia  ex  parte  quidem  resorberi,  commonstrarunt. 
Si  vero  solutiones  vel  magis  vel  minus  intensae, 
quam  admotae  sunt,  a radicibus  imbibuntur:  me  qui- 
dem judice,  causa  aut  in  peculiari  tunicarum  orga- 
nicarum cernitur  eiFectu,  qui  etiam  in  lucem  pro- 
dit, si  vesicae  urinariae  vel  tractus  intestinorum  pars 
duabus  variae  intensitatis  solutionibus  interponi- 
tur *j**j*),  aut  mere  ad  fluidorum  organicorum,  quae 
cum  corporibus  solutis  contactum  ineunt,  solvendi 
facultatem  (solvendorum  ratione  variam)  est  refe- 
renda, aut  denique  posita  est  in  necessitudine  elec- 
trocliemica,  quae  inter  sevum  plantae  et  corpora 
absorbenda  intercedit. 


*)  Memoires  de  la  Societe  de  Physique  et  d’histoire 
naturelle  de  Geneve.  Tome  III.  1.  p.  37.  — PoggendorfPs 
Annalen  Bd.  XIV.  p.  506. 

**)  Ueber  Ernahrung  derPflanzen  im  Allgemeinen,  und 
uber  den  Ursprung  der  Pottasche  insbesondere. 

***)  Comm.  de  acidi  hydrocyanici  vi  in  Plantas.  VVra- 
tislav,  1827. 

f)  Untersuchungen  uber  die  Einwirkung  verschiedener 
Stoffe  auf  das  Leben  der  Pflanzen. 

tt)  Dutrochet  in  PoggendorfFs  Annalen  Bd.Xl.  p.  13S. 

Kxperimcnta  circa  fictitiam  plantarum  ele- 
menta (lecomponcndi,  novaque  formandi 

f a c u 1 1 a t e m. 

Superiora  cum  animo  perpendissem,  non  potui, 
quin  illustrissimorum  Scluader,  Kinhof,  Hraconnot, 
Crell  aliorumque  sententia  de  vi  elementa  chemica 
procreandi,  quam  tribuunt  vegetationi,  maximopere 
offenderer.  Potissima  igitur  eorum  experimenta 
summa,  qua  potui,  diligentia  et  assiduitate  repetii, 
licet  probe  conscius,  non  omnia,  quae  experimen- 
torum eventum  turbare  queant,  posse  evitari. 

Primum  enim  ad  haec  experimenta  ita  instituenda, 
ut  eventus  veras  naturae  leges  in  luce  ponat,  mate- 
rias, quibus  inseruntur  plantae,  chemice  puras  esse, 
oportet,  ne  quid  alcalium  aut  terrarum  ex  iis  pos- 
sit hauriri.  Q,ui  autem  ad  chemiam  praeficam  in- 
cubuerunt, certe  omnes  concedunt,  ut  huic  condi- 
tioni in  comparanda  majori  alicujus  corporis  mole 
satisfiat,  operam  egregiam  esse  impendendam,  ista- 
que  difficultate  corporum  idoneorum  maxime  re- 
stringi numerum,  quum  c multis,  praecipue  inso- 
lnbilibus,  salia  terrarum  et  acidum  silicieum  expel- 
lere, Danaidum  superet  laborem.  Carbo  purus  verbi 
causa  aptissimus  foret,  qui  semina  simili  periculo 
submittenda  excipiat;  quibus  autem  auxiliis  acido 
silicico  liberari  queat,  nescio , ut  salia  terrarum  in- 
solubilia omittam,  quae  immista  esse  possunt.  Ipsum 
porro  acidum  silicieum  ad  accurata  instituenda  pe- 
ricula nihilo  aptius  est,  nisi  crystallum  adhibeas 
montanam,  eamque  omnibus  inquinamentis  liberam, 
quae  quidem  nimii  est  pretii.  Salia  quoque  terra- 

rnm  insolubilia,  quae  ct  ipsa  scopo  proposito  re- 
sponderent, variis  de  causis  ab  experimentis  sunt 
arcenda,  alia,  nimirum  acidum  carbonicum  conti- 
nentia, quia,  si  diutius  cum  aqua  eodem  acido  im- 
praegnata contactum  sustinent,  acido  libero  solvun- 
tur, alia,  quia,  sicuti  sulphas  baryticus  et  salia  alu- 
minii, tenacitate  et  coliaesione  conspicua,  mccbanica 
pressione  germinationem  impediunt,  et  aerem  atmo- 
sphaericum  a seminibus  arcent,  qua  de  re  experimen- 
tis institutis  certior  factus  sum.  Omittam  denique 
salia  metallica,  quippe  quae  omnia,  si  sint  uberiora, 
plus  minusve  vegetationem  destruere,  nemo  diffite- 
tur. Optime  igitur  a clarissimo  Schrader  sulphur 
delectum  mihi  videtur,  primum,  quia  solum  plantis 
opportunissimum  aequat  coliaesione,  deinde,  quia, 
dum  aqua  bene  lotum  sit,  vix  ullam  chemicain  in 
eas  exserere  videtur  efficaciam,  denique  quia  faci- 
liori negotio  quam  materiae  laudatae  alienis  corpo- 
ribus potest  liberari. 

Virtus  primo  loco  recitata  extra  omnem  dubi- 
tationem posita  est.  Si  de  secunda  quisquam  pro- 
pter notam  sulphuris  propensionem  acida,  praecipue 
acidum  sulphurosum,  formandi  dubitet,  ingenue  fa- 
teor, mihi  etiam  valde  ambiguam  esse  visam  imo 
hac  de  causa  dubitationem  antehac  me  subiisse,  num 
omnino  haec  experimenta  scopo  responderent,  cum, 
plantas  in  sulphure  bene  depurato  non  crescere, 
comperissem ; ex  toto  autem,  tam  experimentis  a 
Schradero,  quam  nuperrime  a me  institutis  litem 
censeo  diremtam,  nam  beatus  Schrader  plores  per 
menses  in  sulphure  varias  plantas  viguisse  testatur, 


ncc  non  mea,  quae  mox  uberius  referam,  common- 
strare puto  experimenta:  directe  sulphur  in  plan- 
tas inimice  non  agere,  sed  tantummodo  nutrimenta 
vegetationi  necessaria  non  praebere,  eodem  igitur 
modo  plantarum  extinguere  vitam,  quo  animalia  in- 
terficiat nitrogenium. 

Acidum  sulphurosum  autem,  si  major  ejus  co- 
pia formaretur,  vegetationem  interciperet,  proinde 
conditiones  hic  oblatas  ejus  formationem  admodum 
restringere,  eoque  modo  ejus  effectum  in  plantarum 
vertere  commoda,  censeamus,  necesse  est,  acida 
enim  permagna  aquae  copia  diluta  primae  vegeta- 
tionis periodo  favere,  multis  experimentis  in  aprico 
positum  est*).  Reputatis  axiomatibus  electro -ehe- 
micis,  facile  intelligcs,  quibus  a causis  minuta  acidi 
sulphurosi  formatio  pendeat.  Sicco  aere  mutationis 
expers  asservari  potest  sulphur,  quia  in  serie  elec- 
tro-chemica  oxygenio  proximum,  nullo  alieno  corpore 
acidum  sibi  expetente  (deficiente  affinitate  praedispo- 
nente)  counubium  cum  oxygenio  inire  non  conatur, 
accedentibus  vero  aquae  vaporibus,  electro-positivam 
exercentibus  actionem,  ad  acidum  formandum  adigi- 
tur sulphur,  ut  cum  iis  conjungi  possit.  Aqua  au- 
tem acido  earbonico  impraegnata,  quam  Schradero 
duce  semper  adhibui,  et  ipsa  acidi  vices  agit,  atque 
in  serie  electro  - ch emica  non  multum  ab  acido  sul- 
phuroso abest,  quare  nullum  cum  eo  counubium 
chemieum  inire  studet;  idcirco,  priusquam  acidum 
carbonicum  avolaverit,  acidum  sulphurosum  formari 
non  posse,  liquet. 


*)  H.  Davy  1.  citato  p,  447. 

Quo<l  ad  tertiam  supra  memoratam  virtutem 
(facile  depurationis  negotium)  attinet,  acido  hydro- 
eldorico  ab  alcalibus,  terris  et  salibus  metallicis 
plerumque  immistis,  sulphur  repetitis  lotionibus 
purgari  potest,  neque  alieni  quicquain  retinet,  ex- 
cepto ferri  pauxillo,  quod,  quum  ad  glaream  sul- 
phuricam  cum  eo  sit  conjunctum,  acido  hydrochlo- 
rico  non  solvitur;  praeterea  aliquantulum  remanet 
acidi  silicici,  quae  tamen  ambo  opera  probe  impensa 
t"7^o o*  = 0,006  ponderis  non  excedunt,  ita  ut  purum 
sulphur  sit  nominandum.  Reatus  autem  Schrader, 
sulphur,  quale  in  officinis  prostat,  cb emica  explo- 
ratione purum  sibi  apparuisse , in  dissertatione  ci- 
tata refert,  cui  sententiae,  sulphure  pluribus  ex  of- 
ficinis perlustrato,  adstipulari  non  possum,  nam 
semper  0,01  et  quod  excurrit  calcis  nec  non  ferri 
et  aliorum  corporum  anorganicorum  praeter  inqui- 
namenta organica,  haud  dubie  ex  aqua  lotoria  de- 
ducenda, m eo  reperi. 

Non  minus  operae  est  impendendum,  ne  aqua 
acido  carbonico  saturata  alienis  corporibus  inquine- 
tur, nam  si  magnam  aquae  copiam  respicis,  qua  ad 
plantas  per  aliquot  menses  irrigandas  uteris,  et  si, 
jam  soluta  esse,  meditaris,  quae  aqua  plantis  afTe- 
rantur  nutrimenta,  multo  facilius  igitur  haec  exci- 
pi, quam  quae  insolubilia  in  solo  sunt  dispersa, 
effectum,  nisi  sumina  diligentia  depurata  sit  aqua, 
ex  toto  converti  posse,  fateberis.  Aquam  igitur  ad- 
hibui in  officina  Soltmanniana  ab  amicissimo  Rauero 
exactissime  paratam,  quae  in  lamina  platinca  eva- 
porationi submissa  fere,  nullam  reliquit  maculam. 


14  . 

,\  ’ * * , # 

Tertium,  quoti  considerandum  venit,  illud  est, 

ut  a pulvere  ceterisque  inquinamentis,  quae  aere 
adduci  possunt,  plantas  tuearis,  cui  quidem  ex  toto 
satisfieri  nequit  desiderio,  primis  enim  versans  in 
experimentis,  campana  vitrea  undeviginti  pollices 
alta,  quam  interdum  modo  per  aliquot  temporis 
momenta  abstuli,  vas  plantas  continens  texi,  mox 
autem  tam  plantarum  habitus  morbosus,  quam  prae- 
cipue odor  peculiaris  aeris  inclusi,  qui  acidum  car- 
bonicum  prodidit,  plus  liujus  acidi  ex  aqua  emer- 
gere, quam  aer  vegetationi  idoneus  continere  de- 
beat, me  docuerunt.  Cum  vero  propter  magnum 
liujus  gasis  pondus  specificum  aperturae  campanae 
additae  incommodum  auferre  non  possent,  sequen- 
tia per  experimeuta  campanam  tantummodo  imponi, 
necessitas  suasit,  quoties  pulvis  in  conclavi  movere- 
tur, quo  ita  apparato  vix  leviter  inquinamentis  tin- 
gebatur sulphuris  superficies,  qua  ablata  nihil  mu- 
tationis in  reliqua  sulphuris  massa  apparuit. 

Cum  omnium  fere  experimentorum  meorum  ne- 
gativus fuerit  effectus,  paucis  tantum  ea  describere 
et  in  tabulae  formam  redigere  liceat;  ceteroquin 
omnibus  hoc  est  commune,  ut  in  conclavi  institue- 
rentur, nec  non  ut  in  vas  porcellaneum  immittere- 
tur excipiens,  nam  quae  aliter  institui  experimenta, 
tanquam  incerta  et  ambigua  omisi. 

Quorum  experimentorum  eventus,  in  sulphure 
bene  depurato  plantas  germinare  quidem  posse,  sed 
tantummodo  vitam  servare,  quamdiu  nutrimenta  in 
semine  recondita  ad  vicissitudines  chemicas  subeun- 
das sint  apta ; simulae  autem  indifferentia  relativa, 
quae  semper  vitae  finem  infert,  iis  potita  sit,  plan- 
tas mori,  probe  commonstrare  videtur.  Acidum  enim 
/ 

carbonicum , quo  (aere  attnosphaerico  et  aqua  ex- 
ceptis) solo  bis  in  experimentis  ad  nova  formanda 
connubia  organica  plantae  uti  possent,  fortasse  quia, 
deficientibus  solubilibus  materiis  anorganieis  et  humo, 
quae  plantarum  vitae  maximam  suppeditat  energiam, 
intensitas  actionis  chemicae  valde  minuitur,  decom- 
poni  et  in  materias  vegetabiles  commutari  non  pot- 
est, cum  insuper  absint,  quae  ad  plantarum  scele- 
tum formandum  videntur  necessaria,  acidum  nempe 
silicicum  et  carbonas  calcicus. 

Experimentum  autem  sub  finem  tabulae  posi- 
tum, quod  haud  dubie  a Schradero  institutis  est  si- 
millimum, plantas,  simulae  tantillum  materiae  orga-  j 
nicae,  nec  non  calcis  et  acidi  sili  cici  adsit,  eam  p 
certe  vitae  energiam  acquirere  probat,  ut,  novis  sen-  i 
sim  sensimque  conflictantibus  materiis,  quae  priora 
solvant  connubia,  elcmentaque  ad  novas  adigant  r 
conjunctiones,  decompositis  simul  acido  carbonico, 
et  carbonate  ammoniaco,  indifferentia  relativa  non 
protinus  ingredi  possit,  etsi  tam  habitu  tardoque  Ii 
incremento,  quam  eo,  quod  nunquam  fructificent, 
non  id  vigoris  iis  inesse  prodant,  quo  plantae  solo 
naturali  nutritae,  polleant. 

Jam  vero  si  reputamus,  affluentibus  omnibus  ^1 

elementis,  quibus  organica  formantur  counubia,  plan- 
tas tamen  materias  vegetabiles  rite  componere  non 
posse,  nisi  absorbenda  simul  prostent  corpora,  quae, 
sicut  humus,  vegetabilibus  materiis  sint  simillima, 
ideoque  multo  facilius  assimilentur:  ne  minimam 
quidem  probabilitatis  specie  eum  fulciri,  largiemur, 
qui  vegetationis  processu  formari  opinetur  elementa. 
Ut  chemica  plantularum,  in  sulphure  puro  natarum, 
analysi  directe  hanc  sententiam  refutarem,  milii 
non  contigisse,  quam  maxime  doleo,  tam  parum  au- 
tem cineris  paucarum  neophy tarum  conbustione  ob 
tinui,  ut  nec  chemiee  explorare,  nec  sine  ambigui- 
tate cum  cinerum  e seminibus  residuorum  pondere 
comparere  possem;  pericarpia  enim,  quibus  tam  in 
exilibus  Crucif erarum , quam  praecipue  in  Grami- 
nearum seminibus  plurimum  debetur  cineris,  vix  ul- 
lam perpessa  mutationem  in  terra  remanent,  etiamsi 
totum  per  mensem  creverint  plantae. 

De  germinationis  processu. 

Inter  materias  arganicas,  quae  in  pericarpio 
(nunquam  deficiente  licet  subtilissimo  aut  non  plane 
clauso)  reconditae,  primae  embryonis  nutritioni  pro- 
vident, atque  cotyledones,  et,  si  adest,  albumen  com- 
ponunt, hae  primum  tenent  locum : amylum,  gummi, 
gluten  et  albumen  vegetabilia,  resinae,  olea  et  aethe- 
rea  et  pinguia,  quae  inde  a maturitatis  tempore  cbc- 
mica  destituuntur  actione,  donec  germinationis  op- 
portunitas praebeatur,  cujus  hae  sunt  principes  con- 
ditiones : 

1)  Temperies  frigus  glaciale  superans,  sed 

2 * 

gradum  circiter  tricesimum  thermoinetri  Celsiani 
uon  excedens. 

^ r \ ‘ 1 

2 ) Aquae, 

3)  Oxj  genii  praesentia. 

4)  T enebrae.  > 

Temperie  frigus  glaciale  non  aequante,  primo 

aqua  ob  aggregationis  rationem  eflicaciam  nullam  iu 
semina  exserere  potest,  secumlo,  ad  evocandas  exi- 
guas vires  electro-chemicas , quae  inter  germinatio- 
nis processum  agere  videntur,  certus  requiritur  ca- 
loris gradus,  ratione  materiarum  in  semine  obvia- 
rum varius,  semper  autem  intra  limites  modo  dic- 
tos positus. 

Aquae  praesentia,  oxjgcnio  deliciente,  secundum 
plurium  auctorum  experimenta  vitam  evocare  non 
valet,  sed  procul  dubio  id  efficit,  ut  actioni  chcmi- 
cae  inter  semina  aeremque  atmospbaericum  faveat. 
Capillaribus  enim  pericarpii  vasis  aquam  imbibenti 
bus,  turgescunt  semina,  loco  humido  servata,  aut 
in  aquam  immissa,  et  si,  inextricabili  ratione  electro- 
chcmiae  leges  penitus  everti,  negaveris,  aquam  inter 
et  seminum  partes  constitutivas  communia  galvanismi 
phaenomena  locum  habeant,  visque  electro -positiva 
materiarum  supra  relatarum,  quibuscuin  aqua  nega- 
tivam alit  necessitudinem,  intendantur,  necesse  est. 

Accedente  simul  aere  atmosphaereo , aut  oxy- 
genio  solo,  fieri  non  potest,  quin  inter  corpora  or- 
ganica, nunc  majori  vi  elcctro-positiva  praedita,  et 
corpus  omnium  maxime  negativum  formentur  con- 
nubia.  Omnes  vero  conjunctiones,  licet  ternariae 
aut  quaternariae,  animo  tamen  in  partem  positivam 

et  negativam  possunt  diduci,  quarum  priorem  prae- 
cipue condonationes  hydrogenii  cum  carbogenio,  al- 
teram combinationes  aut  hydrogenii  aut  carbogeriii 
cum  oxygenio  sistunt,  inter  quas  hyperoxvdum  hy- 
drogenii  et  oxydum  carbonicum  praevalere  debent, 
haec  enim  saepissime  in  corporibus  organicis  repe- 
riri,  sagacissime  demonstravit  vir  inibi  amicissimus 
Ur.  («usserow 

.Duplicem  igitur  oxygeniunt  exerere  videtur 
efficaciam,  si  cum  materiis  in  semine  latentibus 
se  conjungit,  primum  enim  toto  attrahitur  con- 
nubio,  quo  facto,  singulares  ejus  deligit  partes  con- 
stituentes, quihuscum  maximam  alit  necessitudinem, 
earumque  immutat  compositionem,  praecipue  igitur 
cum  hyperoxydo  hydrogenii  et  cum  oxydo  carbo- 
nico  se  conjungens,  in  aquam  atque  acidum  carboni- 
cum ea  mutabit,  quorum  hoc  gasi  formo  exhalatur. 
.Jam  vero  aequilibrio  inter  partes  constituentes,  po- 
sitivas et  negativas,  turbato,  nempe  aliqua  parte  ne- 
gativae combinationis  oblata,  aliquantum  combina- 
tionis  positivae  e carbogenio  et  liydrogenio  forma- 
tae cum  oxygenio  denuo  oxydum  carbonicum  et  hy- 
poroxydum  hydrogenii  fingit. 

Bipolaritate  in  seminibus  ita  provocata,  vis  vi- 
talis se  manifestat,  et  materias  chemica  actione  com- 
paratas in  organismi  formam  redigit.  Primum  ad 


* ) Die  Chemie  des  Organismus,  abgeleitet  aus  Ke- 
trachtungcn  iiber  die  electro  - chemischen  Wirkungen  cter 
orgauischen  und  der  dieseu  ahnlich  wirkenden  Ciruud- 
sloffe.  Berlin  1832. 

evolvendam  radiculam,  quae  ad  centrum  orbis  ter- 
rarum vertitur,  atque  solo  plantam  affigit,  deinde 
etiam  ad  protrudendam  plunmlam,  quae  altum  petit, 
impenduntur  materiae  in  cotyledonibus  aut  in  albu- 
mine asservatae,  jamque  oxygenii  actione  mutatae. 

Quae  singularia  connubia  hoc  tempore  orian- 
tur, quum  tanta  corporum  copia  mutua  actione  rem 
valde  complicatam  reddat,  ratiociniis  dilucidari  ne- 
quit, et  certo  in  quavis  plantarum  specie  peculiaris 
cernitur  ellectus,  quo  ab  exordiis  inde  a reliquis 
speciebus  discrepat,  lloc  vero,  quod  etiam  theoria 
modo  proposita  exigit,  omnibus  esse  commune,  ex- 
perientia docet,  ut  oxygenii  aliquid  absorbeatur, 
ejusque  loco  acidum  carbonicuin  aeri  tradatur.  Prae- 
terea, si  amylum  adsit,  actione  supra  exposita  (prae- 
cipue nempe  per  acidi  carbonici  evolutionem  rela- 
tiva carbogenii  copia  minuta)  gummi,  saccharum, 
fibram  plantarum  formari,  ideoque  tam  solubilia  ex 
insolubilibus  prodire  connubia,  quam  corpus  rigi- 
dum, teneriora  ab  injuriis  defendens,  emergere, 
constat. 

Re  vera  chemicam  oxy genium  in  semina  exse- 
rere vim,  experimentis  celeberrimi  A.  de  Humboldt  *) 
in  luce  positum  mihi  videtur,  si  enim  Chiorum,  et 
hyperoxyda  mangani  atque  plumbi  pariter  ac  oxy- 
genium  purum  seminibus  vetustioribus  germinandi 
facultatem  reddunt,  id  certo  aguut,  ut  polaritatem 
in  corporibus  per  tantum  temporis  spatium  omni 


*)  Scherer.  AUgeineines  Journal  der  Glieniie.  III. 
pag.  263. 

actione  ch emica  destitutis  et  exsiccatis  , resus- 
citent. 

(iuartam  conditionem,  quam  germinationi  ne- 
cessariam dixi  tenebrae  sistunt,  experimenta  enim 
saepe  repetita,  solis  luce  seminibus  affusa,  vitam 
non  evocari,  testantur.  Omnium  fere  materiarum 
vegetabilium  carbogenio  maxime  obrutae  [sunt  eae, 
quibus  semina  referciuntur,  primum  igitur  ad  provo- 
candum vegetationis  processum  ejusmodi  requirun- 
tur vicissitudines  chemicae,  ut  pars  carbogenii  eli- 
minetur, quod  re  vera  (acido  carbonico  evoluto) 
fieri,  annotavi.  Lucis  autem  efficaciam  in  vegetabi- 
lia descripturus,  carbogenium  respiratione  diurna 
plantis  vinciri  debere,  commonstrabo,  quibus,  lucem 
germinationi  esse  impedimento,  et  quo  obscuriori 
loco  germinent  plantae,  eo  melius  hunc  processum 
absolvi,  probe  explicatur. 

Acris  externi  mutationes  foliis  effectae. 

De  foliorum  rationibus  eapropter  tantummodo 
sermonem  faciam,  quod  differentiae  partium  tincta- 
rum et  fructuum  non  nisi  a singularibus  harum  par- 
tium functionibus  pendere  videntur,  foliorum  Vero 
efFcctus  in  aerem  atmosphaereum  totius  plantae  in- 
cremento provident.  Plantas  enim  haud  exiguam 
aquae  copiam  per  folia  evaporare  inter  omnes  con- 
stat; neque  minus  multa  celeberrimi  Ronnet  *)  ex- 
perimenta extra  omnem  ponunt  dubitationem,  folia 
modo  alterutra,  modo  utraque  facie  aquam  imbi- 

*)  Bonnet.  Reeherches  sur  l'usage  des  feuiJles  dans 
Jes  plantes.  Goeltingue  et  Leide  1754. 

bere,  istaque  resorptione  tam  suam  ipsorum  quam 
totius  plantae  eradicatae  vitam  per  aliquod  tempus 
sustinere  posse,  dummodo  altera  simul  loliorum  ac- 
tio in  aerem,  quam  nunc  descripturus  sum,  locum 
habeat.  Multa  scilicet  experimenta  virorum  peritissi- 
moruin  Ingenhoufs  *),  Sennebier  **),  Th.  de  Saus- 
sure  (1,  c.),  folia  interdiu,  imprimis  sub  sole,  acidi 
carbonici  atjnosphaerei  partem  in  aequale  oxygenii 
volumen  mutare,  noctu  autem  oxj genium  ex  aere 
acceptum  in  acidum  carbonicum  redigere,  minime 
vero  omne  carbogenium  interdiu  absorptum  red- 
dere, nobis  persuadent.  Quos  processus  eruditi 
plerumque  simplici  modo  ita  fieri  existimant,  ut  iu- 
terdiu  carbogenium  solum  ex  aere  vinciatur,  nup- 
tumque ei  oxjgenium  remaneat,  noctu  vero  carbo- 
genii  pars  oxjgenio  reddatur,  ac  ita  restituatur  aci- 
dum carbonicum.  At  quum  chemia  istam  acidi  car- 
bonici e carbone  et  oxjgenio  conformationem,  ob- 
latis per  vegetationem  conditionibus,  explicare  ne- 
queat, oxjdum  carbonicum,  plantis  insitum,  liuncce 
processum  conficere,  admodum  est  probabile.  Quod 
si  supponamus,  respirationem  plantarum  diurnam  et 
nocturnam  interpretari  licebit  ***),  qui  interpretandi 
modus  principiis  electro-chemicis  me  judice  probe 
respondet,  rebusque  in  facto  jfositis  nihil  repugnat. 
De  singulis  singulatiin  nunc  disseram. 

*)  Ingenhoufs.  Experiments  upon  vpgetables,  T,  I — III. 

**)  Sennebier.  Memoirgs  physico-chimiques.  G<$neve 

T.  i.  — ui. 

Recherches  sur  1’influence  de  la  lumiere  etc,  Gepave. 

***)  Cf.  Gusferow  1.  c. 

Respiratio  dium  a. 

Evoluta  radicula,  plumulaeque  axi  vel  infra  vel 
supra  .cotyledones,  prout  liae  vel  epigaeae  vel  by- 
pogaeae  sunt,  super  terrae  faciem  elongato,  me- 
diante solis  luce,  processus  orditur,  qui,  si  planta 
sat  magnam  superticiem  aeri  atmosphaerico  obver- 
tit, sub  oculos  cadit.  Lux  bipolaritatem  connubio- 

. i i • 1 1 j « l « ‘ • 

rum  organicorum,  itaque  horum  opportunitatem,  ma- 
terias magis  indifferentes  conformandi,  adauget. 
Quodsi  partes  propiores  positivae  quibuscunque 
carbogenii  et  liydrogcnii  proportionibus,  negativae 
autein  (praeter  exilem  azoticarum  copiam)  hydroge- 
nio  hyperoxydato  et  oxydo  carbonico  consistunt: 
ad  moliendam  majorem  indifferentiam  relativam,  se- 
quentium affinitatum  actio  in  conspectum  prodibit: 

1)  (luurn  oxydum  carbonicum  intensius  nega- 
tivum sit  hydrogenio  hyperoxydato,  partes  electro- 
positivae,  aucta  polaritate,  promtius  illo  quam  hoc 
saturantur. 

2)  Hyperoxydum  liydrogcnii,  quum  facillime 
decomponatur,  in  aquam  et  oxygenium  liberum  ab- 
eundi propensionem  exhibebit. 

3)  Quum  aer  atmosphaereus  nunquam  non 
centesimam  partem,  vel  quod  excurrit,  acidi  carbo- 
nici  continet,  plantas  avidas  esse  oportet,  hoc  de- 
componendi  , oxydumque  excipiendi  carbonicum, 
quod  ad  saturandas  materiarum  organicarum  partes 
leviter  positivas  aptius  est  (contrariam  evenire  sci- 
mus rationem,  si  acida  fortiora  in  metalla  hyper- 
oxydata  agant,  quae  per  nimiam  oxygenii  recepli 


copiam  non  satis  positiva  sunt,  ut  acidi  polaritatem 
intense  negativam  compensare  queant). 

lEocce  processu  connubia  organica  eo  indifferen- 
tismum  obtinuerunt  majorem,  quod  duo  hydrogenii 
hyperoxydati  atoma  uno  aquae  et  uno  oxydi  carbo- 
nici  atomo  sarciuntur;  aeris  autem  volumen  immu- 
tatum apparet,  quippe  oxygenium  oxydi  carbonici 
excepti  oxygenio,  inter  decompositionem  duorum 
atomorum  hyperoxydi  hydrogenii  excluso,  restitui- 
tur, ct  cum  residuo  post  decompositionem  acidi 
carbonici  atomo  idem  volumen,  ac  acidi  carbonici 
ipsius  atomum,  occupare  constat.  Symbola  sub- 
jecta haec  dilucidabunt: 

E connubiis  vejetabilibus.  Ex  aere, 

Hocce  modo,  affluente  luce  solari,  materiae  or-  &t. 
ganicae  oxydo  carbonico  referciuntur,  cxcluditurque 

_ ' « . . . J»c! 

byperoxydum  hydrogenii.  Insimul  teste  Saussure 
oxygenii  atmospliaerei  pars  nitrogcnio  sarcitur,  et,  jber 
si  re  vera  connubiorum  organicorum  aucta  polari- 
tas  respirationis  diurnae  causam  largitur,  nihil  fa- 
cilius est  explicatu,  quam  oxy genium  magis  negati-  ril, 
vum  conjunctionum  azoticarum  partem  ita  ingredi, 
ut  azotum  expellatur. 

Connubiorum  recens  ortorum  portio  insolubili? 
facta  plantae  partes  solidas  constituit,  vasa,  paren 
chyma,  epidermidem  ctc.  (luo  diuturnior  lucis  so 
laris  efficacia,  majorque  noctis  brevitas  connubio- 
rum indifferentium  formationi  lavet,  eo  promptius 

tota  planta  evolvatur,  functioque  extrema,  aut  in 
perpetuum  si  annuae  sunt  plantae,  aut  in  annum  si 
perennes,  obtineatur,  necesse  est,  fructicationem  in- 
nuo, mirum  illud  adminiculum,  quo  materia  vege- 
tabilis, in  planta  adulta  summum  evolutionis  fasti- 
gium adepta,  ad  imperfecta  novi  organismi  rudi- 
menta detruditur. 

I 7 ' *■  *+  ' vV#  * 

/ 

Respiratio  nocturna. 

Occidente  sole,  luceque  et  calore  decrescenti- 
bus, alii  ingruunt  processus  chemici,  qui  germina- 
tioni videntur  analogi,  connubia  carbogenio  ditis- 
sima, luce  solari  evocata,  ex  parte  destruunt,  et  ra- 
pidiora plantarum  incrementa  ita  coercent,  ut  annua 
earum  vita  nostris  in  regionibus  per  septem  circiter 
i menses  porrigatur,  in  plagis  septentrionalibus  pro- 
pter breves  noctes  aestivas  tres  quatuorve  suffici- 
ant, in  tropicis  denique  terris,  quibus  noctes  dies- 
i que  longitudine  fere  semper  pares,  temperie  vero 
• diversissimi  sunt,  plantae  perennes,  recusata  quiete 
Ihyberna,  semper  vigeant. 

Quam  primum  materiarum  vegetabilium  polari- 
itas,  ablatis  luce  solari  et  temperie  majori,  decre- 
scit, oxydum  carbonis  laxiori  tenetur  affinitate,  ideo- 
quc  aeris  atmosphaerei  oxy  genio  facilius  attrahitur, 
>et  in  acidum  carbonicum  vertitur,  eo  magis,  quod 
1 electropositivae  connubiorum  organicorum  partes, 
diminuta  polaritate,  byperoxydo  hydrogenii  saturari 
•queunt,  Duo  oxy  genii  atoma  si  attrahuntur,  unum 
«oxydi  carbonici  et  unum  aquae  atomum  in  duo  by- 
ipcroxydi  bydrogenii  et  unum  acidi  carbonici  ato- 

mum  convertere  valent,  quorum  extremo  exhalato, 
aeris  atmosphaerici  volumen  nihil  mutationis  exhi- 
bet; quae  vero  supersunt,  duo  hydrogenii  k>per- 
oxydati  atoma,  in  locum  atomi  unius  acidi  carbo- 
nici,  et  unius  aquae  succedunt,  quod  symbolis  ita 
potest  exprimi : 

noto  mutantur  in:  211  C1 

Haeccc  efficacia  per  majorem  minoremve  connu- 
biorum  solutorum  partem  porrigitur,  materia  fibrosa 
autem,  ceteraequc  insolubiles  materiae  interdiu  for- 
matae haud  mutantur',  quare  acidum  noctu  confor- 
matum, carbogenium  interdiu  absorptum  non  ad- 
aequat. 

Ad  quam  theoriam  de  diurna  et  nocturna  respi- 
ratione optime  quadrat  experientia,  quae,  multas 
plantas  v.  c.  Cotyledonem  calycinam,  Cacaliam  ficoi- 
dem,  Portulacariain  afram,  Sempervivum  arboreum, 
sub  matutinum  tempus  sapore  acido,  sub  meridia- 
num fatuo,  sub  vespertinum  amaro  insigniri,  do- 
cet, *)  secundum  hypothesin  enim  supra  proposi- 
tam noctu  acida , interdiu  indifferentia  conmdda 
et  alcaloidea  fingantur,  necesse  est.  Ceteroquin  per 
se  patet,  utrumque  respirationis  modum  in  rerum 
natura  minus  stricte  esse  segregatum,  quam  theoria 
tradit,  sed  utrum  que  sui)  diei  noctisque  confiniis  el 
iniqua  tempestate  simul  evenire  posse. 

*)  Link.  in  Scherer,  Nord.  Journ,  d,  Chem.  Vol.  II I.  p.  244 

Respirationis  plantaram  organa,  ut  metaphorice 
loquar,  sistere  videntur  pori,  qui  in  partibus  e terra 
emergentibus  omnium  Iere  plantarum  deprehendun- 
tur, et  quorum  amplitudo  atque  numerus  cum  ma- 
jori aut  minori  plantarum  efficacia  in  aerem  satis 
aptam  proportionem  alunt,  quod  celeberrimus  Ru- 
dolphi  in  libro  de  plantarum  auatomia  *)  egregie 
exposuit.  Praestantissima  de  porornm  usu  supra 
dicto  haec  sunt  argumenta: 

1)  Ficoideae,  Crassulaceae,  Facteac,  aliacque 
plantae  carnosae,  quas  locis  aridissimis,  maximcque 
sterilibus  crescere,  imo  eradicatas  aere  diu  nutri- 
ri scimus,  ubique  poris  amplissimis  abundant. 

2)  Quae  plautae  radicibus  parum  nutrimenti 
suscipere  queunt,  et  nihilominus  poros  habent  exi- 
guos, foliis  siccis,  coriaceis,  insigniuntur,  ut  He- 
dera Helix. 

■ • 

3)  Folia  acerosa,  parvam  offerentia  superfi- 
ciem, in  utraque  pagina,  plurimarum  vero  arborum 
folia  latiora  in  inferiori  tahtum  poros  exhibent. 

I)  Plantarum  partes  sub  terra  vel  aqua  re- 
conditae poris  omnino  destituuntur. 

5)  Foliorum  natantium  facies  superior,  partesque 
plantarum  aquaticarum,  super  aquam  elatae,  poris  sunt 
imbutae,  v.  c.  folia  natantia  Ranunculi  aquatici,  jYu- 
pharis  lutei,  Ii)  drocharidis  31 orsus  Ranae,  et  supe- 
rior pars  Hippuridis  vulgaris. 

At  non  respiratio  tantum,  verum  etiam  aquae 
evaporatio  et  absorptio  haud  dubie  poris  deferenda 


')  PilaiTzenanatomie.  Berlin  1S07.  jp.  102. 

est;  etenim  si  cum  experimentis  Bonncti,  supra  ci- 
tatis, pororum  dispositionem  in  foliis  comparamus, 
lolia  poris  in  alterutra  facie  imbuta,  per  hanc  tan- 
tum aquam  absorbere  videntur. 

Poros  pariter  atque  pilos  soli  resorptioni  di- 
catos esse,  ea  propter  statuit  Rudolplii,  quod  pa- 
rum attentionis  imdenderat  respirationi,  nullumque 
argumentorum,  quae  proposuit,  improbabilem  red- 
dit suspicionem,  aquae  evaporationem,  mutuamque 
materiarum  organicarum  et  aeris  atmospliaerici  actio- 
nem iisdem  poris  absolvi. 


Deficientibus  respirationis  conditionibus  interire 
plantas,  multa  probant  experimenta  illustrissimi  Saus- 
sure,  quippe  qui,  plantas  bydrogenio,  nitrogenio, 
gase  ammoniacali,  oxydo  carbonis,  circumclusas  in- 
tra horas  aliquot  vel  dies  mori  observaret;  plantas 
palustres  vero  sub  bis  conditionibus  diutius  (Ly- 
thrum  Salicariam  imo  aliquot  menses  in  nitrogenio) 
vivere  comperit,  in  quas  respiratio  ob  largius  nu- 
trimentum a solo  petitum  minus  efficaciae  exserit. 
Secundum  ejusdem  experimenta  plantae  adeo  sub 
aere  communi  brevi  tempore  perierunt,  si  hyd  ratum 
calcis  adesset,  itaque  acidum  carbonicum  semper 
absorberetur. 

Nec  minus  ego,  plantas  aere  abunde  acidi  car- 
bonici  continente  inclusas,  elapsis  paucis  diebus, 
vitam  exuere  observavi. 

(luantumvis  igitur  respiratio  plantarum  nutri- 
tioni  provideat,  eam  tamen  solam  plantarum  vitam 
haud  sustinere,  aut  ne  ipsam  quidem  perfecte  ab- 
solvi, nisi  radicum  vi  capillari,  qua  materiae  solu- 
biles e solo  humido  absorbentur,  actio  chcmica  re- 
ciproca jam  inducta  sit,  experimentis  prius  appositis, 
elucet.  (|uodsi  paucae  materiae  assimilabiles  solo 
insunt  (id  quod  plurimis  in  experimentis  hac  de  re 
institutis  fuisse,  non  dubito),  universa  plantarum 
nutritio  male  succedit,  et  plantae  interdum,  uti  ex- 
perimento sub  tabulae  linem  posito  vidi,  inde  a eaule 

I fibrillas  versus  terram  demittunt,  perinde  ac  arbo- 
lres  super  muris  vetustis,  nihil  amplius  nutrimenti 
l-suppeuitantibus,  crescentes,  longas  ad  terram  agunt 
[radices.  *) 

Ifocce  igitur,  quantumvis  alii  in  alias  abierint 
sententias,  tam  experimentis,  quam  argumentis,  me 
[commonstrasse,  arbitror*  nullam  plantarum  exstare 
|oossc  vegetationem,  nisi  tres,  quae  sequuntur,  con- 
ditiones conspirent:  praesentia  oxy genii  et  acidi 
Icarbonici  in  aere  ambeunte,  illius  praecipue  interdiu, 
uujus  magis  noctu,  deinde  praesentia  aquae,  denique 
materiarum  organicarum,  solubilium,  nec  non  salium 
'rraum  et  alcalium.  tiuorum  agentium  uno  vel  al- 
ero  foris  non  amplius  oblato,  certissime,  simulatque 
j nimis  ejus  copia,  plantae  insita,  in  materias  mutuae 
icissitudini  subductas  abiit,  vita  extinguitur. 


*)  Mirum  hoece  phaenomenon  si  addas  observationi, 
buae,  plantas  pinguiori  solo  innatas  breviores  agere  radi- 
ies,  et  super  terra  multum  luxuriari,  in  lernii  autem  solo 
tenitas  radicibus  excellere,  et  minus  frondescere,  testatur 
piam  ob  rem  solanum  tuberosum  in  arenosis,  fimo  non 
lecens  imbutis,  optime  colitur),  innuere  sane  videtur  plan- 
\as  praecipue  directionem  versus  itineri,  quo  nutrimenta 
tdvehuntur,  oppositam  excoli. 

VITA. 

pgo  Paulus,  Ertestus  Jablonski,  confessioni  evangelicae  addi- 
us,  anno  MDCCCIX  Francofurti  a V-,  patre  optimo  Ludovico, 
emico,  sacri  evangelii  ministro,  matre  dilectissima  e gente  lrwing, 
I luno  Dei  beneficio  milii  adhuc  serratis,  natus  sum.  Primum  vi- 
e quinquennium  Landsbergae  a.AV.  degi,  ul*i  munere  tunc  tem- 
ris  pater  fungebatur;  qui  cum  anno  millesimo  octingentesimo  de- 
mo quinto  Berolinum  vocatus  esset,  praeceptori hus  privatis  ad- 
|»us  primis  literarum  rudimentis  me  imbuere  coepit.  Duodecim 
nos  natus  Gymnasium  leucophaeum,  quod  tum  temporis  suh  au* 
iciis  Beati  Bellermann  florebat,  adii,  e|  per  annos  quinque  et  di- 
’dium  frequentavi.  Per  hoc  tempus  inter  omnes  disciplinas  nia- 
Jmopere  iuciiluii  ad  mathesin  et  physicen , quarum  summum  mihi 
•evit  amorem  praeceptor  dilectissimus,  Beatus  E.  G.  Fischer,  cujus 

semper  me  tenel.it  desiderium.  Anno  MDCCCXXVII,  superato  abi- 
turientium  examine,  Rectore  111.  Lichtenstein  in  civium  «ende- 
micorum numerum  receptus,  Decano  11].  Rudolphi  medicinae  stu- 
diosis adseriptus  sum.  Praeter  medicas  disciplinas  imprimis  scien- 
tias naturales,  sic  dictas,  colui,  ad  quas  semper  me  tulit  animus. 

Per  totum  studiorum  tempus  his  interfui  lectionibus: 

111.  Link  de  Botanice,  Historia  naturali,  Toxicologia,  Ul.TUit- 
sclierlich  de  chemia  universa,  de  Zoochemia,  de  proportionibus  che- 
micis  111.  H.  Rose  de  instituendis  analysibus  chemicis  quantitativis, 
nec  non  de  acidis  organicis,  lll.  G.  Rose  de  Mineralogia,  IU.  Re- 
neke  de  Logice  et  Psycliologia,  IU.  Dove  de  Meteorologia  et  Optice, 
111  Erman  de  Electrici tate  et  Magnetismo,  DI.  Ohm  de  Algebra  et 
Analysi  de  Calculo  differentiali  et  integrali,  de  Maximo  et  Minimo 
disserentes  audivi.  111.  Rudolphi  Encvclopaediam  medicam,  Anato- 
men  universam,  pathologicam,  comparatam  et  organorum  sensuum. 
Physiologiam  et  Entozoologiam,  IU.  Rudolphi  et  Beat.  Knape  ca- 
davera secandi  artem  me  docuerunt.  Reatum  Knape  audiri  de  Osteo- 
logia,  Splanchnologia,  Syndesmologia,  IU,  Sclilemm  de  Anatome, 
IU.  Horn  de  Palhologia  et  Therapia,  IU.  Htcker  de  Pathologia  ge 
nerali.  Scholas  clinicas,  easque  medicas  frnquentavi : 111.  Bartels, 
111.  Wolft',  chirurgicas  111.  Rust. 

Omnibus  hisce  Viris  Illustrissimis,  Experientis*,  mis  quas  possum, 
maximas  habeo  gratias,  easque  in  sempiternum  servabo. 

Superatis  tentamine  et  examine  ngoroso,  fore  spero,  ut,  coii 
scripta  publiceque  defensa  dissertatione,  supremi  in  medicina  et  chi- 
rurgia honores  per  Decanum  Maxime  Spectabilem  in  me  conferantur. 


TIIESES  DEFENDENDAE. 

L Hydrophobia  minime  est  carditis , sed  morbus  sui  generis. 

II  Speciei  dejinitio  adhuc  nulla. 

\y\.  Pessime  vivunt , qui  medice  vivunt . 

IV  Cerebrina  nihil  est  nisi  Cholesterina  materiis  organicis, 
phosphorum  continentibus , inquinata . 


